Diari Oficial de la Generalitat Valenciana


Sumari del DOGV 7915, del 11-11-2016 (2016/8851)

Resolució de 28 d'octubre de 2016, de la Conselleria d'Habitatge, Obres Públiques i Vertebració del Territori, sobre el desistiment de la licitació número 2016/01/46, revisió de documents dels projectes d'obres d'infraestructures en general i actuacions mediambientals, elaboració i actualització de bases de preus d'unitats d'obres. Tractament de dades de projectes i obres per a la seua introducció en la base de dades espacials de GVA.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7915

Data del DOGV
:   11-11-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/8851


Data del document
:   28-10-2016

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * contracte de serveis

Resolució de 28 d'octubre de 2016, de la Conselleria d'Habitatge, Obres Públiques i Vertebració del Territori, sobre el desistiment de la licitació número 2016/01/46, revisió de documents dels projectes d'obres d'infraestructures en general i actuacions mediambientals, elaboració i actualització de bases de preus d'unitats d'obres. Tractament de dades de projectes i obres per a la seua introducció en la base de dades espacials de GVA. [2016/8851]  
  
Antecedents de fet  
1. Per Resolució de la consellera de 4 de juliol de 2016, es va aprovar l'expedient de contractació, inclòs el plec de clàusules administratives particulars i els seus annexos, així com la despesa que comporta de l'expedient 2016/01/46: «revisió de documents dels projectes d'obres d'infraestructures en general i actuacions mediambientals, elaboració i actualització de bases de preus d'unitats d'obres. Tractament de dades de projectes i obres per a la seua introducció en la base de dades espacials de la Generalitat».  
2. Com a documentació prèvia a aquesta aprovació, s'acompanyava un plec de prescripcions tècniques de data 2 de maig de 2016, firmat pel cap de Servei de Supervisió Projectes i Coordinació Tècnica i la corresponent proposta subscrita pel sotssecretari de la Conselleria d'Habitatge, Obres Públiques i Vertebració del Territori, i pel cap de Servei de Supervisió de Projectes i Coordinació Tècnica, així com l'informe de necessitat del contracte.  
3. El contracte està cofinançat entre la Conselleria d'Habitatge, Obres Públiques i Vertebració del Territori i la Conselleria d'Agricultura, Medi Ambient i Canvi Climàtic.  
4. El pressupost de licitació ascendeix a 479.600,01 ?, sent el valor estimat del contracte 959.200,02 ?, tractant-se d'un contracte subjecte a regulació harmonitzada, l'anunci de licitació del qual va ser publicat en el DOUE, BOE i en el DOCV, sent la data límit de presentació d'ofertes el 9 de setembre de 2016.  
5. La mesa per a la qualificació prèvia dels licitadors es va realitzar el 15 de setembre de 2016, sent admeses les empreses següents: Alauda Enginyeria, SA, Grusamar, SL, Incosa, Inypsa, la UTE Prodevelop, SL-SMG Enginyeria, SL, i Typsa.  
6. Qualificades administrativament les propostes presentades, el 20 de setembre de 2016, es va reunir la mesa de contractació per a la celebració de l'obertura de l'oferta tècnica, sent remeses les ofertes tècniques presentades pels licitadors per al seu estudi i valoració al cap de Servei de Supervisió de Projectes i Coordinació Tècnica.  
7. El dia 4 d'octubre de 2016, es va desconvocar la celebració de la mesa tècnica prèviament convocada a l'efecte de la valoració ponderada de les ofertes tècniques presentades, al tindre indicis preliminars de la possibilitat de l'existència d'un possible conflicte d'interessos i causa legal d'abstenció que poguera afectar algun membre de la mateixa, i que poguera influir potencialment en el resultat del procediment de contractació, tant en les fases de preparació del contracte com en el de valoració.  
La circumstància esmentada ha quedat corroborada en aquests moments, prèvia instrucció del corresponent expedient, per la qual cosa escau actuar en conseqüència en defensa de la legalitat vigent.  
  
Fonaments jurídics  
1. L'article 155.4 del TRLCSP que estableix que: «El desistiment del procediment haurà d'estar fundat en una infracció no esmenable de les normes de preparació del contracte o de les reguladores del procediment d'adjudicació, havent de justificar-se en l'expedient la concurrència de la causa».  
2. L'article 24 de la Directiva 2014/24/UE, que preveu que: «El conflicte d'interessos comprendrà almenys qualsevol situació en què els membres del personal del poder adjudicador, o un proveïdor de serveis de contractació actue en nom del poder adjudicador, que participen en el desenvolupament del procediment de contractació o puguen influir en el resultat del procediment esmentat tinguen, directament o indirecta, un interès financer econòmic o personal que poguera parèixer que compromet la seua imparcialitat i independència en el context del procediment de contractació».  
3. L'article 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (vigent en el moment de la instrucció del referit procediment), que regula l'obligació legal d'abstenció de funcionaris i autoritats i les causes legals que la motiven. La previsió legal esmentada es manté actualment en terme semblants en l'article 23 de la Llei 40/2015, d'1 d'octubre, de Règim jurídic del sector públic.  
  
En base als anteriors fets i fonaments de dret, resolc:  
  
  
Primer  
Desistir del procediment iniciat per aquesta Conselleria per a la contractació de la «Revisió de documents dels projectes d'obres d'infraestructures en general i actuacions mediambientals. Elaboració i actualització de bases de preus d'unitats d'obra per a la seua introducció en la base de dades espacials de la Generalitat», en haver concorregut en la seua tramitació en una situació de conflicte d'interessos i de causa legal d'abstenció.  
  
Segon  
Alliberar el crèdit corresponent.  
  
Tercer  
Notificar la resolució als interessats i comunicar-la a la Conselleria d'Agricultura, Medi Ambient i Canvi Climàtic.  
  
Contra la present resolució, que posa fi a la via administrativa, podrà interposar-se un recurs potestatiu de reposició davant la consellera d'Habitatge, Obres Públiques i Vertebració del Territori, en el termini d'un mes, comptat des de l'endemà de la notificació, d'acord amb el que estableixen els articles 123 i 124 de la Llei 39/2015, d'1 d'octubre, del Procediment Administratiu Comú de les Administracions Públiques.  
  
  
València, 28 d'octubre de 2016. La consellera d'Habitatge, Obres Públiques i Vertebració del Territori: Maria José Salvador Rubert.